Legal Document

Category: 1893

Text:
69. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 441 της 25/30 Ιουν. 1976 (ΦΕΚ Α΄ 165)  Περί πληρώσεως δια διορισμού επί τριετεί θητεία θέσεων επί 1ω βαθμώ Ν.Π.Δ.Δ. αρμοδιότητος του Υπουργείου Κοινωνικών Υπηρεσιών.  Έχοντες υπ’ όψει: 1.Τας διατάξεις: α)του άρθρ. 2 του Νόμ. 261/1976 (Φ.Ε.Κ. 32/13.2.76 τ.Α΄) «περί τρόπου πληρώσεως θέσεων των Νομικών Προσώπων Δημοσίου Δικαίου και συναφών διατάξεων» και β)του άρθρ. 16 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» ως αύται εφαρμόζονται επί των υπαλλήλων των Ν.Π.Δ.Δ. δυνάμει του από 23/31.12.55 Β.Δ/τος. 2.Την υπ’ αριθ. 340/27.5.1976 γνωμοδότησιν του Συμβουλίου της Επικρατείας, προτάσει των Ημετέρων επί της Προεδρίας της Κυβερνήσεως και επί των Κοινωνικών Υπηρεσιών Υπουργών, απεφασίσαμεν και διατάσσομεν: Άρθρ.1.-1.Αι επί 1ω βαθμώ θέσεις, των κατωτέρω Νομικών Προσώπων Δημοσίου Δικαίου, λόγω της φύσεως, της αποστολής και της εκτάσεως δραστηριότητος εκάστου εξ αυτών ή της θέσεως, πληρούνται μόνον δια διορισμού καταλλήλων προσώπων επί τριετεί θητεία: α.Κρατικού Εργαστηρίου Ελέγχου Φαρμάκων. β.Οργανισμού Γεωργικών Ασφαλίσεων. γ.Πατριωτικού Ιδρύματος Κοινωνικής Προνοίας και Αντιλήψεως. δ.Ταμείου Ασφαλίσεως Εμπόρων. ε.Ταμείου Ασφαλίσεως Επαγγελματιών και Βιοτεχνών της Ελλάδος. ς.Ταμείου Συντάξεων Αυτοκινητιστών. ζ.Ταμείου Συντάξεων Μηχανικών και Εργοληπτών Δημοσίων Έργων. 2.«Εις τας θέσεις ταύτας διορίζονται πρόσωπα κεκτημένα πτυχίον Ανωτάτης Πανεπιστημιακής ή ισοτίμου σχολής, διακρινόμενα δια τον χαρακτήρα, το ήθος και την διοικητικήν και Επιστημονικήν των ικανότητα». Η παρ. 2 αντικατεστάθη ως άνω δια του Π.Δ. 8 της 30 Δεκ. 1976/13 Ιαν. 1977 (ΦΕΚ Α΄ 6). Άρθρ.2.-(Άρθρ. 2 παρ. 1 Ν.Δ. 4352/1964 Φ. 135 Α΄). 1.Ο διορισμός εις τας ως άνω θέσεις ενεργείται δια Π.Δ/τος εκδιδομένου τη προτάσει του Υπουργού Κοινωνικών Υπηρεσιών μετ’ απόφασιν του Υπουργικού Συμβουλίου. 3.Δια τον διορισμόν εις τας ανωτέρω θέσεις δεν ισχύει το υπό του Υπαλληλικού Κώδικος ή άλλων Νόμων προβλεπόμενον όριον ηλικίας δια την είσοδον εις την Δημοσίαν Υπηρεσίαν ή εις την Υπηρεσίαν Ν.Π.Δ.Δ. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.  (Αντί της σελ. 36,593) Σελ. 36,593(α) Τεύχος 662-Σελ. 51 Υπουργείο Κοινωνικών Υπηρεσιών 35.Α.α.67-69